गिरिडीह शहर के विकास का मास्टर प्लान बनकर तैयार
गिरिडीह| शहरकी बढ़ती जनसंख्या के अनुसार बसावट को लेकर नप ने मास्टर प्लान तैयार किया है। इस मास्टर प्लान की प्रस्तुति सोमवार को नप की बैठक में की गई। इस मास्टर प्लान में संकरी गलियां, सड़क जाम, सड़कों पर पसरी गंदगी और मौजूद बिजली के तार कभी जाम तो कभी बीमारी का कारण बनने पर चर्चा की गई।
इन तमाम समस्याओं के निष्पादन पर चर्चे को ले सोमवार को नगर पर्षद में अहमदाबाद की मार्स प्लानिंग एंड इंजीनियरिंग डेवलपमेंट के बीएन सिन्हा, अंकिता शर्मा की टीम ने प्रदर्शनी के माध्यम से तैयार मास्टर प्लान प्रस्तुत किया। इस मास्टर प्लान में जहां गिरिडीह के नागरिकों को होने वाली परेशानियों को ध्यान में रखा गया। वहीं आगामी 2040 तक के शहर के उभरने वाले स्वरूप और इसमें आने वाली परेशानियों और उनके निदान पर चर्चा की गई। मास्टर प्लान में रिंग रोड, वेस्टेज डंपिंग यार्ड, सड़क चौड़ीकरण, घनी आबादी का आवास की समस्या समेत कई मुद्दों पर ध्यान केंद्रित किया गया।
नगर पर्षद में मौजूद नप उपाध्यक्ष वार्ड पार्षद।
वार्ड पार्षदों से लिया गया परामर्श
इसदौरान नप उपाध्यक्ष समेत पार्षदों से इन मुद्दों पर परामर्श ले जरूरी बदलाव पर भी जोर दिया। इस दौरान जहां पार्षदों ने सड़कों के चौड़ीकरण में बाधक बनने वाले तमाम बिजली के पोल हटाने, रिंग रोड से संबंधित वार्डों से निकलने वाले सड़कों का सीधा जुड़ाव, सॉलिड वेस्ट मैनेजमेंट, शिक्षा, स्वास्थ्य समेत कई मुद्दों पर अपनी राय दी। इस दौरान शहर में मौजूद झुग्गियों पर चर्चा हुई कि आने वाले फंड से कैसे उन्हें आवास मुहैया कराई जा सके। शहरी जमीन पर होने वाले खेतिहर जमीन का भी आंकड़ा पेश किया गया और उसमें होने वाले सुधार और उनकी उपयोगिता पर चर्चा हुई। वहीं कंपनी से जमीनी स्तर पर सर्वे कर रिर्पोट तैयार करने को कहा। कहा कि सर्वे के दौरान पार्षदों को साथ रख सर्वे करने की बात कही गई। ताकि धरातल पर मौजूद समस्याओं और उनके समाधान पर चर्चा हो सके। मौके पर नप उपाध्यक्ष राकेश मोदी, प्रमोद कुमार, पार्षद तरुण मुखर्जी, सुमित कुमार, सैफ अली गुड्डू, मुकेश साहू, संगीता देवी, सुनीता देवी आदि थे।
hin_Deva hin_Deva hin_Deva bho_Deva hin_Deva hin_Deva